OpenLLM-France/wikimedia huggingface dataset:
# Herriko taberna

Una herriko taberna (de l'euskera, «taverna del poble») és un bar freqüentat per militants i simpatitzants de l'esquerra abertzale.

## Referències

* ↑ «Unas 40 personas se concentran frente a una 'herriko taberna' en Pamplona contra la intervención de la Guardia Civil». Europa Press, 23-10-2006. [Consulta: 31 agost 2021].
* ↑ Ubarretxena, Aitor. «Abogados y juristas piden el archivo del 'caso herriko tabernas'» (en castellà), 09-07-2013. [Consulta: 31 agost 2021].
* ↑ «Se suceden las iniciativas en favor de las herriko tabernas amenazadas» (en castellà). Gara, 27-06-2015. [Consulta: 31 agost 2021].
* ↑ Diaz, Martxelo. «La AN inicia el embargo de cuentas de «herriko tabernak» tras 18 años de persecución» (en castellà). Naiz, 22-04-2020. [Consulta: 31 agost 2021].
# Kévin Réza

Kévin Réza (Versalles, 18 de maig de 1988) és un ciclista francès, professional des del 2011 fins al 2021.

## Resultats

* 2008
** Vencedor d'una etapa a la Volta a la Comunitat de Madrid sub-23
* 2009
** Vencedor de 3 etapes al Tour de Martinica

### Tour de França

* 2013. 134è de la Classificació general
* 2014. 73è de la classificació general
* 2020. 137è de la classificació general

### Giro d'Itàlia

* 2015. 103è de la classificació general

### Volta a Espanya

* 2015. 113è de la classificació general
* 2016. Abandona (10a etapa)

## Palmarès en pista

* 2015
** Campió de França en Scratch

## Referències

* ↑ «Kévin Reza (B&B Hotels) annonce la fin de sa carrière» (en francès). Today Cycling, 19-06-2021. [Consulta: 3 març 2022].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Urtx (llinatge)

Els Urtx eren un llinatge de l'aristocràcia militar catalana probablement eixit del casal vescomtal de Cerdanya-Conflent.

## Armes heràldiques

Desconegudes

## Línia troncal dels Urtx

* Bernat d'Urtx, (documentat el 1081)
* Galceran I d'Urtx, (mort vers el 1173?), senyor d'una part de Jóc, d'Urtx i de Naüja
* Ramon I d'Urtx, mort el 1194)
* Galceran II d'Urtx, (mort vers el 1247), casat amb Blanca de Mataplana, filla de n'Hug VI de Mataplana
* Galceran III d'Urtx, (mort poc després del 1279)
* Pere d'Urtx (bisbe d'Urgell)
* Ramon II d'Urtx, (mort el 1297), casat amb Esclarmonda de Conat (també anomenada Esclarmonda de Pallars)

## Línia Urtx-Mataplana

* Ramon II d'Urtx, (mort el 1297), casat amb Esclarmonda de Conat (també anomenada Esclarmonda de Pallars)
** Ramon d'Urtx
** Hug VII de Mataplana (o Hug I de Pallars Sobirà) (mort el 1328), casat amb la comtessa Sibil·la I de Pallars Sobirà
*** Hug VIII de Mataplana casat amb Berenguera, que morí sense descendència el (mort el 1321)

### Comtes de Pallars

* Hug VII de Mataplana (o Hug I de Pallars Sobirà) (mort el 1328), casat amb la comtessa Sibil·la I de Pallars Sobirà
* Arnau Roger II de Pallars Sobirà (mort el 1343)
* Ramon Roger II de Pallars Sobirà (mort el 1350)
* Artau Roger de Pallars Sobirà
* Hug Roger I de Pallars Sobirà (1350-1366)
* Jaume Roger de Pallars Sobirà, últim en heretar la baronia de Mataplana, que el 1373 la vengué a Pere Galceran de Pinós
* Arnau Roger III de Pallars Sobirà (1366-1369)
* Hug Roger II de Pallars Sobirà (1369-1416)
* Roger Bernat I de Pallars Sobirà (1416-1424)
* Bernat Roger I de Pallars Sobirà (1424-1442)
* Arnau Roger IV de Pallars Sobirà (1442-1451)
* Hug Roger III de Pallars Sobirà (1451-1491)
** Elisabet de Pallars Sobirà
** Joana de Pallars Sobirà

## Bibliografia

* «Urtx (llinatge)». Gran Enciclopèdia Catalana. Barcelona: Grup Enciclopèdia Catalana.
# Mack David

Mack David (Nova York, Estat de Nova York, 5 de juliol de 1912 - Rancho Mirage, Califòrnia, 30 de desembre de 1993) fou un lletrista i compositor estatunidenc, més conegut pel seu treball en cinema i televisió. La seva carrera va abastar des de principis de la dècada de 1940 fins a la dècada de 1970. Va destacar pel seu treball a les pel·lícules de Disney La Ventafocs i Alícia al país de les meravelles.
A més de les seves composicions al cinema i la televisió, Mack David va ser autor d'uns quants èxits musicals. Va ser co-autor de la lletra de la cançó Baby It's You, la qual es va convertir en un èxit per a The Shirelles i regularment era interpretat en viu per The Beatles.
Era germà gran del també lletrista i compositor Hal David.

## Referències

* ↑ "Mack David, 81, a Composer and Lyricist", The New York Times, 1 de gener 1994.
# Khràpovo

Khràpovo - Храпово (rus) - és un poble de l'óblast de Bélgorod, a Rússia. El 2010 tenia 260 habitants. Pertany al districte (raion) de Valuiki.

## Referències

* ↑ «Kasenovka» (en anglès). GeoNames. Arxivat de l'original el 2022-03-26. [Consulta: 26 març 2022].
* ↑ «Инвестиционный паспорт муниципального района «Город Валуйки и Валуйский район» Белгородской области». Официальный сайт Администрации Валуйского района Белгородской области.
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 26 març 2022].
# La Immaculada de Cerbi

La Immaculada de Serbi és una capella del poble de Cerbi, en el terme municipal de la Guingueta d'Àneu, a la comarca del Pallars Sobirà. Pertany al territori de l'antic terme d'Unarre.
Està situada dins del nucli de població.

## Bibliografia

* Gavín, Josep M. Pallars Jussà. Barcelona: Arxiu Gavín, 1981 (Inventari d'esglésies, 8). ISBN 84-85180-25-9.
* Lloret, Teresa; Castilló, Arcadi. «Unarre». A: El Pallars, la Ribagorça i la Llitera. Barcelona: Fundació Enciclopèdia Catalana, 1984 (Gran geografia comarcal de Catalunya, 12). ISBN 84-85194-47-0.

## Enllaços externs

* La Immaculada de Cerbi en el seu entorn, a l'Institut Cartogràfic de Catalunya
# Don't Smile at Me

Don't Smile at Me (estilitzat dont smile at me) es un àlbum de la cantant i compositora Billie Eilish. Va ser llançat el dia 11 d'agost del 2017 a través de Interscope Records i hi té diferents singles inclosos com "Ocean Eyes", "Bellyache", "Watch", "Copycat" o "Idontwannabeyouanymore". La cançó de "My boy" es va utilitzar en el quart episodi de la tercera temporada de la sèrie de televisió "Shadowhunters", La seva cançó viral "Ocean Eyes" va ser inclosa a les pel·lícules "The Hate u Give" i "Everything Everything".
# Zion (Pennsilvània)

Zion és una concentració de població designada pel cens dels Estats Units a l'estat de Pennsilvània. Segons el cens del 2000 tenia 2.054 habitants.

## Demografia

Segons el cens del 2000, Zion tenia 2.054 habitants, 736 habitatges, i 621 famílies. La densitat de població era de 60,6 habitants per km².
Dels 736 habitatges en un 36,5% hi vivien nens de menys de 18 anys, en un 76,6% hi vivien parelles casades, en un 5,3% dones solteres, i en un 15,6% no eren unitats familiars. En el 12,6% dels habitatges hi vivien persones soles el 5,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,78 i el nombre mitjà de persones que vivien en cada família era de 3,04.
Per edats la població es repartia de la següent manera: un 25,9% tenia menys de 18 anys, un 6,4% entre 18 i 24, un 30,7% entre 25 i 44, un 27,4% de 45 a 60 i un 9,5% 65 anys o més.
L'edat mediana era de 37 anys. Per cada 100 dones de 18 o més anys hi havia 98 homes.
La renda mediana per habitatge era de 54.527 $ i la renda mediana per família de 59.028 $. Els homes tenien una renda mediana de 39.714 $ mentre que les dones 26.906 $. La renda per capita de la població era de 20.976 $. Entorn del 2,1% de les famílies i el 2,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Zion». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Zion». American Fact Finder. Oficina del Cens dels Estats Units, 12-01-2010.
# Herritarren Zerrenda

Herritarren Zerrenda (HZ) (en català: Llista de Ciutadans) va ser una agrupació d'electors nacionalista basca presentada per l'esquerra abertzale per participar en les eleccions al Parlament Europeu del 13 de juny de 2004 a Espanya i França. Les eleccions europees se celebren de forma paral·lela a tots els països de la Unió Europea. Al contrari que les restants eleccions que es realitzen a Espanya, les eleccions europees se celebren en circumscripció única, que abasta tot el país. En el cas francès existeixen set circumscripcions en la França continental. Iparralde, com a part del departament de Pirineus Atlàntics, forma part de la circumscripció Sud-oest.
HZ aspirava a ser una candidatura que agrupés a l'esquerra abertzale tant a França com a Espanya. Finalment va ser il·legalitzada a Espanya (de la mateixa manera que havia succeït amb Autodeterminaziorako Bilgunea el 2003) pel Tribunal Suprem en considerar-se provat que era una continuació de Batasuna, partit il·legalitzat per la seva suposada dependència d'ETA. La sentència posteriorment fou ratificada pel Tribunal Constitucional.
A França, la llista d'HZ va poder presentar-se amb normalitat. L'encapçalava Mirentxu Laco. A Espanya, HZ explicava el precedent que en anteriors ocasions Herri Batasuna (el 1987 i 1989) i Euskal Herritarrok (el 1999) havien aconseguit un eurodiputat. A França no existien aquestes possibilitats a causa de l'escàs suport de Batasuna, i l'escàs pes demogràfic d'Iparralde al conjunt de França.
A França, HZ va obtenir 5.139 vots en l'únic departament en el qual va concórrer, el de Pirineus Atlàntics (que constituïen el 2,55% dels vots vàlids al departament). HZ va fer a Espanya una crida al vot nul, ja que va demanar als seus votants que votessin amb paperetes de les candidatures franceses. Aquest vot va ascendir al País Basc i Navarra a 113.933 sufragis (per 13.033 nuls en les eleccions anteriors, en les quals va haver-hi un 44% més de participació). Després de les eleccions es va dissoldre.

## Vegeu també

* Moviment d'Alliberament Nacional Basc

## Referències

* ↑ «Candidatura de LRG (HZ)». Arxivat de l'original el 2006-11-24. [Consulta: 9 agost 2011].
* ↑ Llistes presentades
* ↑ «Resultats d'HZ a Pirineus Atlàntics». Arxivat de l'original el 2009-05-07. [Consulta: 9 agost 2011].
# Urtzetsi

Els Urtzetsi o també Urtza i Urtzi van ser una família de nakharark (nobles) d'Armènia amb feu hereditari a la comarca de l'Urdz o Urtz Tzor (Urtsadzor) a la província de l'Airarat a la vall del riu Urts o Urtz.
El nakharar al temps de la rebel·lió nacional del 451 (coneguda com a Revolta d'Ankl) era Narsès Urtzetsi. És en l'única ocasió que s'esmenta aquesta dinastia i sabent que va sorgir com a branca d'un altra, cal suposar que es va extingir el 451 o uns anys després.

## Referències

* ↑ «-Armenian Princely Families-». Arxivat de l'original el 2020-07-31. [Consulta: 5 desembre 2021].
* ↑ Adontz, Nicolas. Armenia in the period of Justinian: the political conditions based on the Naxarar system. Lisboa: Calouste Gulbenkian Foundation, 1970, p. 328.

## Bibliografia

* René Grousset, Histoire de l'Arménie des origines à 1071. París: Payot, 1947 (reimpr. 1973, 1984, 1995, 2008), 644 pàgs
* Cyril Toumanoff, "Introduction to Christian caucasian history vol II: States and Dynasties of the Formative Period". A: Traditio, Vol. 17 (1961) Publicat per Fordham University .
# Kësterita

La kësterita és un mineral de la classe dels sulfurs que pertany al grup de l'estannita. Es va descriure per primera vegada com a «Silver-zinc stannite» l'any 1948, sent anomenada de la manera actual per V.N. Soboleva l'any 1956, pel dipòsit de Kester, a Rússia, la seva localitat tipus.

## Característiques

La kësterita és un sulfur de fórmula química Cu₂ZnSnS₄, sent abans estimada com Cu₂(Zn,Fe)SnS₄, on els àtoms de zinc i ferro ocuparien la mateixa posició cristal·logràfica. Cristal·litza en el sistema tetragonal. La seva duresa a l'escala de Mohs és 4,5. La forma sintètica de la kësterita se sol abreviar CZTS per les seves sigles amb anglès.
Segons la classificació de Nickel-Strunz pertany a «02.CB - Sulfurs metàl·lics, M:S = 1:1 (i similars), amb Zn, Fe, Cu, Ag, etc.» juntament amb els següents minerals: coloradoïta, hawleyita, metacinabri, polhemusita, sakuraiïta, esfalerita, stil·leïta, tiemannita, rudashevskyita, calcopirita, eskebornita, gal·lita, haycockita, lenaïta, mooihoekita, putoranita, roquesita, talnakhita, laforêtita, černýita, ferrokesterita, hocartita, idaïta, kuramita, mohita, pirquitasita, estannita, estannoidita, velikita, chatkalita, mawsonita, colusita, germanita, germanocolusita, nekrasovita, estibiocolusita, ovamboïta, maikainita, hemusita, kiddcreekita, polkovicita, renierita, vinciennita, morozeviczita, catamarcaïta, lautita, cadmoselita, greenockita, wurtzita, rambergita, buseckita, cubanita, isocubanita, picotpaulita, raguinita, argentopirita, sternbergita, sulvanita, vulcanita, empressita i muthmannita.

## Formació i jaciments

Va ser descoberta al dipòsit de Kester, situat al massís granític d'Arga-Ynnakh-Khaya, a la regió de Yana-Adycha, dins el districte de Verkhoyansa (Sakhà, Rússia). Tot i tractar-se d'una espècie no gaire habitual ha estat descrita en tots els continents del planeta a excepció de l'Antàrtida.

## Referències

* ↑ «Kësterite» (en anglès). Mindat. [Consulta: 13 febrer 2023].
# Justin Blanco White

(Margaret) Justin Blanco White OBE ARIBA (11 desembre de 1911 – 1 novembre 2001) va ser un arquitecta escocesa.

## Biografia

El seu pare era George Rivers Blanco White KC, i la seva mare l'escriptora Amber Reeves. El seu germà era Thomas Blanco White, un intel·lectual advocat de la propietat. Es va casar amb el biòleg Conrad Hal Waddington l'any 1936. Van tenir dues filles, Caroline (amb nom de casada Humphrey, 1943–), una antropòloga, i Dusa (amb nom de casada McDuff, 1945–), una matemàtica.
Blanco White es va formar a l'Architectural Association School of Architecture.
Va treballar dissenyant allotjaments de baix cost, residències per a ancians, i hospitals quan era Arquitecta Superintendent de l'Oficina Escocesa. Va ser nombrada OBE en el Birthday Honours de 1973 per la seva feina.

## Obra

Justin Blanco White va dissenyar Shawms, Conduit Head Road, a Cambridge l'any 1938. L'edifici va ser llistat de Grau II l'any 1996, i segueix l'estil modernista, tot i que utilitza la fusta com a material principal en la façana.
També s'atribueix a Blanco White l'edifici 12 Landsdowne, de Cambridge, construït entre els anys 1961 i 1968 en col·laboració amb David Croghan. Encarregat per Pat Merton al 1958, l'edifici va ser enderrocat al 2003 com a condició de venda dels seus nous propietaris.

## Referències

* ↑ Goold, David. «Dictionary of Scottish Architects - DSA Architect Biography Report (September 30, 2017, 3:34 am)». www.scottisharchitects.org.uk.
* ↑ British Academy., Oxford University Press.. Oxford dictionary of national biography.. Online. ISBN 9780198614128. OCLC 56568095.
* ↑ Bradley, Simon. The buildings of England, Cambridgeshire. Yale University Press, 2015, p. 343.
* ↑ «Celebrating Women Architects». www.english-heritage.org.uk. [Consulta: 8 març 2015].
* ↑ «Cambridge 2000: Lansdowne Road: 12». www.cambridge2000.com.
# La Immaculada de la Clínica de Sant Roc

La Immaculada de la Clínica de Sant Roc era la Capella de la clínica privada d'aquest nom, de la ciutat de Perpinyà, a la comarca del Rosselló, de la Catalunya del Nord.
Era al centre de Perpinyà, a ponent de la ciutat vella, a prop i al nord, a l'altra riba de la Bassa, del Liceu Aragó. És en el quai de Nobel, i amb el trasllat de la clínica a Médipôle, els locals han estat transformats en una residència i la capella sembla desapareguda.

## Bibliografia

* Becat, Joan. «113-Perpinyà». A: Atles toponímic de Catalunya Nord. II. Montoriol - el Voló. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Becat, Joan; Ponsich, Pere; Gual, Raimon. «Perpinyà». A: El Rosselló i la Fenolleda. Barcelona: Fundació Enciclopèdia Catalana, 1985 (Gran Geografia Comarcal de Catalunya, 14). ISBN 84-85194-59-4.
* Gavín, Josep M. «Ros 216. La Immaculada de la Clínica de Sant Roc». A: Inventari d'esglésies 3** Capcir-Cerdanya-Conflent-Vallespir-Rosselló. Barcelona: Arxiu Gavín, 1978 (Inventari d'esglésies). ISBN 84-85180-13-5.

## Referències

* ↑ Sant Roc, clínica i capella, en els ortofotomapes de l'IGN
# Drongo de Nova Irlanda

El drongo de Nova Irlanda (Dicrurus megarhynchus) és un ocell de la família dels dicrúrids (Dicruridae).

## Hàbitat i distribució

Habita els boscos de l'illa de Nova Irlanda, a l'est de l'Arxipèlag de Bismarck.

## Referències

* ↑ «Drongo de Nova Irlanda». Cercaterm. TERMCAT, Centre de Terminologia. Rev. 10/10/2023(català)
# Zion (Illinois)

Zion és una ciutat dels Estats Units a l'estat d'Illinois. Segons el cens del 2000 tenia 25.129 habitants.

## Demografia

Segons el cens del 2000, Zion tenia 22.866 habitants, 7.552 habitatges, i 5.558 famílies. La densitat de població era de 1.076,7 habitants/km².
Dels 7.552 habitatges en un 44,1% hi vivien nens de menys de 18 anys, en un 48,9% hi vivien parelles casades, en un 20% dones solteres, i en un 26,4% no eren unitats familiars. En el 21,6% dels habitatges hi vivien persones soles el 6,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,96 i el nombre mitjà de persones que vivien en cada família era de 3,44.
Per edats la població es repartia de la següent manera: un 33,2% tenia menys de 18 anys, un 9,5% entre 18 i 24, un 31,4% entre 25 i 44, un 17,4% de 45 a 60 i un 8,4% 65 anys o més.
L'edat mediana era de 30 anys. Per cada 100 dones de 18 o més anys hi havia 88 homes.
La renda mediana per habitatge era de 45.723 $ i la renda mediana per família de 50.378 $. Els homes tenien una renda mediana de 37.455 $ mentre que les dones 27.563 $. La renda per capita de la població era de 17.730 $. Aproximadament el 10,1% de les famílies i l'11,9% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Zion». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 5 agost 2010].
* ↑ «Geographic Comparison Table- Zion». American Fact Finder. Oficina del Cens dels Estats Units, 12-01-2010.
# Herrin

Herrin és un municipi francès, situat a la regió dels Alts de França, al departament del Nord. L'any 2006 tenia 418 habitants. Limita al nord amb Wavrin, a l'est amb Gondecourt, al sud amb Gondecourt i a l'oest amb Allennes-les-Marais.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 273 | 304 | 314 | 328 | 367 | 373 | 418 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2008- | Marcel Procureur | |
# Kwasi Owusu

Kwasi Owusu (7 de novembre de 1947 - Sunyani, 30 de març de 2020) fou un futbolista ghanès de la dècada de 1970.
Fou internacional amb la selecció de futbol de Ghana.
Pel que fa a clubs, destacà a Bofoakwa Tano FC.

## Referències

* ↑ Kwasi Owusu Fitxa i estadístiques a la FIFA
* ↑ «REVEALED: Kwasi Owusu is the all-time leading scorer of the Black Stars, not Gyan». Ghana Soccernet.com. [Consulta: 13 juny 2013].
* ↑ «Perfil a sports-reference.com». Arxivat de l'original el 2012-12-18. [Consulta: 31 agost 2019].
# Mancomunitat de Costera de Ranes

La Mancomunitat de Costera de Ranes és una mancomunitat de municipis de la comarca valenciana de la Costera. Aglomera 5 municipis i 1.960 habitants, en una extensió de 13,20 km². Actualment (2007) la mancomunitat és presidida per Vicente Sanchis Bonete, del Partit Popular i regidor de l'ajuntament de Llanera de Ranes.
Les seues competències són:
* Aigües potables
* Centre de Formació Professional
* Extinció d'incendis
* Neteja viaria i recollida de fem
Els pobles que formen la mancomunitat són:
* Cerdà
* la Granja de la Costera
* Llanera de Ranes
* Torrella
* Vallés

## Enllaços externs

* Portal de la Direcció General d'Administració Local de la Generalitat Arxivat 2008-05-26 a Wayback Machine.
# Orsans (Aude)

Orsans (en occità Orsans) és un municipi de França de la regió d'Occitània, al departament de l'Aude. El 2021 tenia 107 habitants.

## Referències

* ↑ «Populations légales 2021» (en francès). INSEE, 28-12-2023. [Consulta: 27 gener 2024].
# Locomotora elèctrica 270-001

La Locomotora elèctrica 270-001 "Norte 7001" és una locomotora fabricada per l'empresa Euskalduna OERLIKON al País Basc el 1928 i que es troba conservada actualment al Museu del Ferrocarril de Catalunya, amb el número de registre 00028 d'ençà que va ingressar el 1981, com una donació de la companyia Renfe.

## Història

Destinades inicialment a la línia Barcelona-Manresa, aquestes locomotores foren concebudes per a serveis polivalents, tot i que serien progressivament rellevades dels serveis més ràpids. Pertanyent a la primera generació de locomotores elèctriques, foren adquirides juntament amb les locomotores de la sèrie 7100 "morros", molt similars.
De tecnologia suïssa, foren encarregades per a les noves línies catalanes electrificades per la companyia Nord, a final dels anys vint. Inicialment, varen circular entre Barcelona i Manresa tot i que, a partir de 1941, també ho feren entre Barcelona i Sant Joan de les Abadesses, i entre Barcelona i Mataró. Als anys seixanta, foren destinades al dipòsit de Miranda de Ebro per tal de remolcar trens de mercaderies entre aquesta localitat i Bilbao i Irún.

## Conservació

El seu estat de conservació és dolent.

## Referències

* ↑ número de sèrie: 7001; número de fàbrica: 77
* ↑ Museu del Ferrocarril, 2004: pp.26-59

## Bibliografia

* museu del ferrocarril de vilanova i la geltrú. catàleg.. 2004. vilanova i la geltrú: museu del ferrocarril del vilanova i la geltrú. fundación de los ferrocarriles españoles, 2004. b-10890-04. ISBN 84-95968-37-1.
* fundacion de los ferrocarriles espanoles; museu del ferrocarril de vilanova i la geltrú. museu del ferrocarril: guia. museu del ferrocarril, 1 de juliol de 1997. ISBN 9788488675408 [Consulta: 4 juny 2011].
* ddaa. 20 anys del museu del ferrocarril. vilanova i la geltrú: museu del ferrocarril, novembre de 2010. ISBN 978-84-92745-27-2.

## Enllaços externs

* Web oficial del Museu del Ferrocarril de Catalunya
# Sili

Sili és el nom dels següents personatges: